**И З В Ј Е Ш ТА Ј**

**О РАДУ ЈАВНЕ УСТАНОВЕ ЦЕНТАР ЗА СОЦИЈАЛНИ РАД БИЈЕЉИНА**

**ЗА 2017.ГОДИНУ**

Програмом рада Скупштине града Бијељиназа2018.годину, предвиђено је разматрањеИзвјештајао раду Јавне установеЦентарза социјални рад Бијељиназа 2017.годинуса Програмом рада за 2018.годину.

Циљ извјештаја је упознавање са стањем у области социјалнезаштите ифункционисањем Центра за социјалнирад Бијељина.

Информација је урађена на основу евиденције и документације којом располаже Центар за социјални рад Бијељина.

**УВОД**

Центар за социјални рад је установа социјалне заштите коју оснива јединица локалне самоуправе.У спровођењу дјелатности социјалне заштите и социјалног рада, Центар врши јавна овлашћења из социјалне, породичне и дјечије заштите на локалном нивоу. Надлежности и задаци Центра произилазе из: Закона о социјалној заштити, Породичног закона, Закона о дјечијој заштити, Одлуке о проширеним правима и услугама из области социјалне заштите, те других прописа кoји регулишу права из ове области.

Центар за социјални рад дјелује и као стручна установа која прати и открива социјалне потребе грађана, развија превентивне активности, координира са осталим актерима у области социјалне заштите, планира и иницира развој нових и унапређење постојећих услуга, води евиденцију о корисницима и пруженим услугама и мјерама.

У 2016. години, Скупштина града Бијељина усвојила је План развоја социјалне заштите на подручју града Бијељина за период 2016-2018. године. Овим Планом дефинисани су радни задаци Центра, корисничке групе, гдје је потребно примарно дјеловање, као и поједине активности за период на који се План односи.

Центар остварује редовну сарадњу са Градском управом, преко Одјељења за друштвене дјелатности, Градском организацијом Црвеног крста, Центром јавне безбиједности, школама,мјесним заједницама, медицинским установама, установама социјалне заштите, те другим организацијама и установама које се баве овом проблематиком.

Крајем 2015. године започете се активности на изградњи новог објекта Центра и Дневног центра за дјецу са потешкоћама у развоју, а такође је отворен и Центар за дјецу у ризику. Почетком рада, у новим условима, знатно ће се побољшати услови рада али и проширити дјелатност радаЦентра.

**I - ОРГАНИЗАЦИЈА РАДА**

На пословима и радним задацима Центрa у току 2017. годинеaнгажовано је 28радника на неодређено вријеме: директор, 10 социјалних радника, 3 правника, 3 психолога, 1 специјални педагог, 1 педагог,1 дефектолог, 3 рачуноводство, 2 администрација, 2 послови дјечије заштите,1 помоћни радник.Поред стално запослених, ангажованоје и седам радника на одређено вријеме и један приправник.

На пословима социјалног радника у току 2017. године укупно је ангажовано 13 радника од којих је 9 са високом стручном спремом и 4 са вишом школом. Три социјална радника са вишом стручном спремом су, након дошколовавања на Факултету политичких наука у Бањалуци, стекли диплому високе стручне спреме и звање дипломирани социјални радник, а два дипломирана социјална радника су запослена на одређено вријеме (због замјене одсутног радника услед привремене неспособности за рад и повећаног обима посла). У току године ангажован је и један приправник-дипломирани социјални радник.

Остали радници на одређено вријеме (пет радника) ангажовани су из следећих разлога: два дипломирана економиста-због повећаног обима посла; један радник на одржавању чистоће-због замјене одсутног радника услед привремене неспособности за рад;један возач – на упражњено радно мјесто због пензионисања. Професор енглеског језика ангажован је због рада на пројекту.

У децембру 2017.године именован је нови директор Центра за социјални рад Бијељина који је на дужност директора ступио 01.01.2018. године. Крајем 2017. године донијет је и нови Правилник о унутрашњој организацији и систематизацији послова и радних задатака у ЈУ Центру за социјални рад Бијељина (примјењује се од 01.01.2018. године) којим је и отворено и ново радно мјесто-помоћник директора.



*Табела 1. Радници запослени у Центру ( стање на дан 31.12.2016. и 31.12.2017. године)*

Центар обавља послове и радне задатке из законом утврђеног дјелокруга рада и надлежности путем: стручног вијећа, стручног колегијума, одјељења, служби, водитеља случаја, тимова за посебне случаје, као и појединчних извршилаца, што представља заокружену цјелину за обављање одређених послова у Центру.

Стручно вијеће чине сви стручни радници Центра. Стручни колегијум чине сви руководиоци одјељења и служби.

У складу са Правилником о унутрашној организацији послова и радних задатака у ЈУ Центар за социјални рад, формирана су одјељењаи службе које чине радници чији послови и радни задаци представљају сродну цјелину на принципима концентрације и груписања послова према врсти, сродности и повезаности, те примјене јединствених метода у смислу унутрашње подјеле рада:

* **Одјељење за социјалну заштиту** врши стручне и управне послове из области социјалне заштите, заштите лица са посебним потребама и дјечије заштите.
* **Одјељење за породично-правну заштиту**врши стручне и управне послове из области породичне заштите, заштите од насиља у породици, заштите лица са посебним потребама и заштите права дјеце у сукобу са законом.
* **Служба рачуноводства** бави се пословима администрације, финансија, праћења остваривања политике финансирања Центра, припремање нацрта/приједлога буџета Центра, праћење и евиденцију прихода и извршење расхода буџета и израду финансијских извјештаја Центра, контролу правилности и законитости коришћења буџетских средстава, као и друге послове који се посебним актом ставе у дјелокруг рада Службе.
* **Служба заједничких послова** обавља послове пријемне канцеларије, протокола и архива, те послове за потребе Центра који се односе на одржавање, управљање, обезбјеђење и заштиту објеката, опреме и друге имовине коју користи Центар, одржавање чистоће и хигијене у просторијама Центра, као и друге послове који се посебним актима стављају у дјелокруг рада Службе.

Кроз рад одјељења и служби реализују се облици, мјере и услуге социјалне заштите.

**II – ОБЛИЦИ МЈЕРЕ И УСЛУГЕ СОЦИЈАЛНЕ ЗАШТИТЕ**

**А-ПРАВА ИЗ ЗАКОНА О СОЦИЈАЛНОЈ ЗАШТИТИ**

Законом о социјалној заштити (Службени гласник Републике Српске бр. 37/12 и 90/16) регулисана су основна права у области социјалне заштите становништва:

* новчана помоћ
* додатак за помоћи његу другог лица
* подршка у изједначавању могућности дјеце и омладине са сметњама у развоју
* смјештај у установу
* збрињавање у хранитељску породицу
* помоћ и њега у кући
* дневнозбрињавање
* једнократна новчана помоћ и
* савјетовање.

1. **Корисници новчане помоћи**

Право на новчану помоћможе остварити породица, чији су члановинеспособни за рад, који немају властитих прихода или чији су укупни приходи за издржавање испод нивоа новчане помоћи утврђене Законом о социјалној заштити, који немају вишак стамбеног простора, који немају другу имовину из чије се вриједности могу осигурати средства за издржавање, који немају сроднике који имају обавезу да га издржавају у складу са Породичним законом или ако ти сродници због инвалидности и друге објективне спријечености нису у могућности да извршавају обавезу издржавања.

Основица за утврђивање висине новчане помоћи у текућој години је просјечна нето плата у Републици остварена у претходној години. Средства за ово право обезбјеђују Република и локална заједница у односу 50%-50%. Новчана помоћ се исплаћује мјесечно.

Број корисника новчане помоћи, закључно са 31.12.2017. године је 362, а број чланова породице којима је признато право је 468. У току2017. године право на новчану помоћ је остварило 134 нових корисника, док је право на новчану помоћ престало да важи за 72корисника.

Број породица по основу броја чланова домаћинства, закључно са децембром2017. године, је следећи:

* 294 корисника(појединац) -125,40 КМ
* 40породицa са два члана -167,20 КМ
* 16породица са три члана -200,64 КМ
* 10породицa са четири члана -225,72 КМ
* 2породице са пет и више чланова -250,80 КМ

Кретање броја корисника права у последњих пет година приказано је у графикону 1.

*Графикон 1*

1. **Корисници додатка за помоћ и његу другог лица**

Право на додатак за помоћ и његу другог лица има лице старије од три године које је због тјелесних, менталних, чулних поремећаја, изражених промјена у здравственом стању неопходна стална помоћ и њега другог лица, под условом да ово право не може остварити по другом основу и не користи право на смјештај у установу социјалне заштите или су смјештени у другу установу на терет буџетских средстава.

Додатак за помоћ и његу другог лица признаје се на основу налаза и мишљења стручних комисија:

* Задјецудо 18 година-Првостепенастручнакомисијазапроцјенупотреба и усмјеравањедјеце и омладинесасметњама у развоју
* Заодраслалица-Првостепенастручнакомисијазаутврђивањеспособностилица у поступкуостваривањаправаизсоцијалнезаштите и утврђивањефункционалногстањакорисника.

Број корисника додатка за помоћ и његу другог лица, закључно са 31.12.2017. године, је 1.620, од којих право у првој групи остварује 635 корисника, док у другој групи,право остварује 985 корисника.

У 2017-тој години право на додатак за помоћ и његу другог лица остварило је 419 лица, док је право престало за 241 лицe.

Висина накнаде за додатак за помоћ и његу другог лица за прву групу корисника у току 2017.године износила је 167,20 КМ, а за другу групу 83,60 КМ.

У поступку утврђивања функционалног стања лица, као основе за остваривање овог права, у 2017. години укупно је обрађено је734 захтјева, од тога нових захтјева 515, док је у поступку преиспитивања права (ревизија) обрађено 219 захтјева.

Кретање броја корисника у последњих пет година, приказано је у графикону 2.

*Графикон2.*

**3. Корисници једнократних новчаних помоћи**

Број запримљених захтјева, у 2017. години за остваривање права на једнократну новчану помоћ је 828, од којих је 687 позитивно рјешених.Просјечан износ једнократне новчане помоћи исплаћених у 2017. години износи 101,44 КМ.

Једнократне новчане помоћи најчешће су одобраване у сврху лијечења, набавке лијекова и хране, плаћање трошкова утрошње електричне енергије и других комуналних услуга.

*Графикон 3*

1. **Право на смјештај у установу**

Право на смјештај у установуостварујеукупно 52 лица од чега је 10 дјеце и42 одраслих особа.

За дјецу на домском смјештају, извршена је набавка одјеће, обуће и школског прибора, као и путни трошкови за превоз одласка и доласка из установе.

Цијену смјештаја корисника, обухваћеним системом социјалне заштите, одређује Република и иста се креће од 650,00 КМ до 725,00 КМ у зависности од психофизичког стања корисника.

Број корисника смјештених по установама приказан је у табели 2.

|  |  |  |
| --- | --- | --- |
| Р.БР. | УСТАНОВА | Смјештај у установу |
| 1 | ЈУ Дом "РадаВрањешевић", БањаЛука, | 3 |
| 2 | Домзадјецу "Сремчица", Србија | 1 |
| 3 | Школасадомомзадјецусаоштећењемслуха, Крагујевац, ул. СтаринеНовака | 3 |
| 4 | Домзадјецу и омладинуометену у развојуПриједор | 8 |
| 5 | ЈУ Дом за лица са инвалидитетом Вишеград | 10 |
| 6 | ЈЗУ БолницазахроничнупсихијатријуМодрича | 3 |
| 7 | Специјалнизаводзадјецу и омладину "ДР НиколаШуменковић" Стамница, ПетровацнаМлави | 1 |
| 8 | ЈУ "Домзастаралица" КисељакЗворник | 3 |
| 9 | Центарзасмјештај и дневниборавакдеце и омладинеометене у развоју, Београд, СветозараМарковића 85А | 2 |
| 10 | Домзапензионере и старалица, И. Сарајево, ВојинаКомадине 13 | 1 |
| 11 | СОС КиндердофСарајево | 2 |
| 12 | Центарзапружањењеге и помоћи у кући "Дуга" Лопаре | 1 |
| 13 | ЈУ "Заводзазбрињавањементалноинвалиднихлица "ДРИН" Фојница-З.О. | 1 |
| 14 | Домзастаријалица "СЛАЂУР" Бијељина | 9 |
| 15 | Установасоцијалнезаштитезазаштитустарихлица "ЕВА" Подновље | 2 |
| 16 | Дом за дјецу-Стадлеров дјечији Египат-Сарајево | 2 |
|  | УКУПНО | 52 |
|

*Табела 2.-Корисници по установама*

1. **Право на збрињавање у хранитељску породицу**

У току 2017. године 21 лице је користило право на збрињавање у хранитељску породицу, од тога је 18дјеце смјештених у13 хранитељских породица и 3 одрасла лица.

Центар константно популарише хранитељство, као најцјелисходнији облик збрињавања дјеце без родитељског старања. У току 2017. године акценат је стављен на развијање ургентног хранитељства и сензибилисање пријављених хранитељских породица за хранитељство за дјецу са сметњама у развоју.

Центарза социјални рад Бијељина је, на Конференцији „Развој хранитељства у Републици Српској“, која је под покровитељством УНИЦЕФ-а одржана у октобру 2017. године у Бања Луци, изабран да представи улогу центра за социјални рад у области хранитељства. Такође је, као позитиван примјер из праксе, на истој Конференцији учествовала хранитељка из Бијељине.

1. **Право на његу и помоћ у кући**

Закључно са 31.12.2017. године у евиденцији се налази15 лица, корисника права на његу и помоћ у кући. Ово право обухвата пружање услуга одржавања личне хигијене и хигијене стана, спремање оброка, набавка лијекова и сл. Примјетно је да је, са аспекта остваривања овог права, повећана потреба за овим видом услуга, јер је све више самачких домаћинстава којима је ова помоћ потребна, те је неопходно у будућем периоду развијати овај модел услуге.

1. **Право на подршку у изједначавању могућности дјеце и омладине са сметњама у развоју**

Ово право остварују дјеца и омладинаса физичким, менталним, чулним и комбинованим сметњама, која су након основне школе, а најкасније до 30. године живота, укључена у процес образовања.

У току 2017. године правоје користило:

* 3 дјеце са сметњама у развоју која школу похађају у специјализованим установама и за коју се плаћају трошкови смјештаја, те трошкови превоза доласка кући;
* 11 дјеце са сметњама у развоју који школу похађају у мјесту живљења у облику плаћања трошкова мјесечних карата за превоз од куће до школе.

1. **Здравствено осигурање**

У складу са Законом о социјалној заштити, преко Центра, здравственоосигурање остварују корисници новчане помоћи, корисници додатка за помоћ и његу другог лица и лица смјештена у установе социјалне заштите и у хранитељске породице, под условом да то право не могу остварити по неком другом основу.

Број корисника наведеног права закључно са децембром 2017. године је 252. Иако број корисника незнатно осцилира последњих неколико година, евидентно је повећање у издвајању новчаних средстава намјењених за ово право. Разлог је константно повећање основице за обрачун висине издвајања.У 2017. години у просјеку је за свако лице, на име здравственог осигурања, издвајано 63,88 КМ мјесечно.

Примјетан је и повећан број захтјева за остваривање права на новчану помоћ искључиво ради остваривања права на здравственоосигурање што додатно оптерећује планирани буџет и ускраћује развијање других услуга из областисоцијалне заштите.

**Б - ПРАВА ИЗ ОДЛУКЕ О ПРОШИРЕНИМ ПРАВИМА И УСЛУГАМА**

Одлуком о проширеним правима и услугама у области социјалне заштите (Службени гласник града Бијељина бр. 05/13), Град Бијељина утврдио је следећа проширена права и услуге:

1. **Право настамбено збрињавање**

У току 2017. годинеправо на стамбено збрињавање користила је 21 породица. У згради социјалног становања која се налази у улици Милована Глишића број 25, право су користиле три породице и то једна двочлана, једна трочлана и један самац.

Услугу социјалног становања уз подршку, у објекту који се налази у Галцу број 80, користила су четири лица.

За осамнаест породицасе, путем регулисаног права на стамбено збрињавање, плаћа закупнина код станодаваца у приватним објектима.

Објекат препознатљив као „Сиви дом“ који се налази у улици Војводе Петра Бојовића број 145 је закључно са 30.04.2017. године стављен ван функције, због дотрајалости и немогућности даљег сигурног и достојанственог живота корисника. Сви корисници из поменутог објекта су адекватно збринути у установе социјалне заштите или у изнајмљене приватне објекте.

1. **Право на накнаду за смјештај у властиту породицу**

Право на смјештај у властиту породицу остварују лица чија је неспособност наступила прије 15-те године живота, а која су према налазу и мишљењу комисије у потпуности зависна од помоћи друге особе те нису обухваћена васпитно-образовним процесом. Овим правом пружена је подршка породицама која у свом домаћинству имају лица која испуњавају услове за смјештај у установу социјалне заштите, а то право не користе.

Број корисника права на накнаду за смјештај у властиту породицу закључно са 31.12.2017. годинеје 151 лице/корисник, а новчана накнада, на име ово права, максимално износи145,00 КМ.

1. **Обезбјеђење огрева**

У 2017. години 349 лица, корисника права на новчану помоћ, остварили су право на помоћ за набавку огрева у износу од по 140,00 КМ.

1. **Субвенција комуналних трошкова.**

У протеклој години субвенционисана је потрошња воде за85 корисника новчане помоћи по 3 м3 по члану породичног домаћинства и одвоз смећа за 100 корисника, у висини од по 5,50 КМ мјесечно.

1. **Заштита ученичког стандарда**

За 200 дјеце из социјално угрожених породица у 2017. години обезбијеђени су уџбеници и прибор за школу, док су за 14 дјеце корисника новчане помоћи и дјеце под старатељством, плаћени трошкови превоза од куће до школе.

1. **Помоћ у натури**

У сарадњи са Евангелистичком црквом из Грозберна и у 2017. години је обезбјеђено 100 пакета одјеће и хигијенских пакета који су подјељени корисницима новчане помоћи и социјално угроженим лицима.

Центар за социјални рад Бијељина и Градска организација Црвеног крста Бијељина,крајем октобра мјесеца 2017. године започели су акцију прикупљања донаторских средстава за набавку прехрамбених и хигијенских пакета поводом Новогодишњих и Божићних празника. Акција је трајала до краја мјесеца децембра 2017. године и том приликом прикупљена су средства у износу од 14.400,00 КМ. Подјељено је 289 пакета корисницима новчане помоћи, углавном становницима сеоских подручја и социјално угроженим породицама. Истакути донатори су:“Спорт Вижн“, Црвени крст Републике Српске, „Спектар дринк“ и „ДОО Интер Гај“. Такође је непосредно пред Божићне празнике подијељено 35 печеница социјално угроженим породицама.

1. **Право на коришћење Јавне кухиње**

Јавну кухињу у протеклој години у просјеку је користило 250, углавном старијих лица, без породичног старања. Одабир корисника врши Центар за социјални рад, дистрибуцију Црвени крст, а средства за храну и спремање хране Градска управа Града Бијељина.

Храна се дијели на шест пунктова, четири у граду и два у Јањи, те путем мобилног тима гдје се за 33 непокретна лице храна доставља на адресу становања.

**В - ОСТАЛЕ АКТИВНОСТИ:**

Поводом Новогодишњих празника, у организацији Туристичке агенције „Happy travel“ уприличена је приредба и подјела новогодишњих пакетића за дјецу без родитељског старања,дјецу са посебним потребама и дјецу из социјално угрожених породица. Центар за социјални рад Бијељина је добио донацију за 100 дјеце која су присуствовала приредби и добила пакетиће.

Удружење грађана „Глас младих Европске Бијељине“ организовали су хуманитарну дјечију приредбу „Разиграна јесен“ и 30 пакета са основним животним намирницама, донирали су Центру за социјални рад Бијељина, како би исте уручили социјално угроженим вишечланим породицама и породицама са малом дјецом.

**Г - ОСТАЛИ ОБЛИЦИ ЗАШТИТЕ, МЈЕРЕ И УСЛУГЕ**

1. **Старатељство**

Старатељством као обликом друштвене заштите одраслих и малољетних лица у току 2017.године обухваћено је 229 лица.

Под сталним старатељством налази се 163 лица од чега је 55 дјеце и 108 одраслих особа. У току године за седморо дјеце, због пунољетства, донијето је рјешење о престанку старатељства, а у 3 случаја, код одраслих лица, старатељство је престало због смрти штићеника. Код 5 малољетних лица промјењен је старатељ.

Орган старатељства је дао 70 мишљења у поступцима промјене личног имена, регулисања личних докумената, уписа у матичну књигу рођених, отуђења имовине и сл.

Привременим старатељством у току 2017. године обухваћено је 66 лица.

1. **Породично-брачни односи**

Центар непосредно рјешава и питања из области породичне заштите, а надлежности и задаци из ове области прозилазе из Породичног закона, Закона о заштити од насиља у породици као и других прописа који регулишу ову област. Центар је у току 2017.године радио на пословима покушаја мирења, повјерeмалољетне дјеце из ванбрачних заједница, регулисања начина одржавања личних односа између родитеља и дјеце, учествовао у поступцима развода брака и регулисања издржавања за малољетну дјецу, као и у другим поступцима у вези унапређења породичних односа.

По важећем Породичном закону Републике Српске, сви супружници који имају малољетну дјецу, прије подношења тужбе за развод брака, обавезни су да се обрате центру за социјални рад захтјевом за спровођење поступка за покушај мирења. У току 2017. године поднијето је 110 захтјева за покушај мирења што је за 8 захтјева мање него у 2016. години.

Покушај мирења: 110

* Постигнуто мирење 11
* Постигнут споразум 53
* Без споразума20
* Обустављен поступак 15
* Без обавезе спровођења мирење члан 63. Породичног закона РС 11

Из претходног приказа видљиво је да се највећи број поступака заврши споразумом супружника, што значи да су се бивши супружници договорили око повјере малољетне дјеце, издржавања и начина одржавања личних односа дјеце и родитеља с којим не живе.

Број супружника који наставе заједнички живот је у просјеку око 10 %. Међу њима, постоје партнери који су направили искораке и побољшали свој однос и они који су направили псеудо побољшања и који послије извјесног времена опет долазе у кризу.

Уколико постоји спремност и одговарајући капацитети, ови супружници се обавезно упућују на дужи савјетодавни рад. Промјене у односима и начину комуникације требају бити процесног карактера, а зашто је потребно вријеме, адекватна мотивација и озбиљност супружника да се на конструктиван начин баве различитим аспектима свог односа.

Брачни супружници који у поступку покушаја мирења не постигну споразум,поново, након подношења тужбе бивају опсервирани од стране стручних радника, али овај пут са циљем процјене родитељске подобности и давања приједлога суду о повјери малољетне дјеце.

У току године сачињен је 81 извјештај за суд у поступцима развода брака и издржавања малољетне дјеце. Напомињемо да Центар сачињава и извјештаје за судове из других градова уколико се код њих води поступак, а једна од страна је са територије града Бијељина.

У оквиру горе поменутих поступака, 2017. године, донијете су одлуке о важним питањима за 450 дјеце.

У току 2017.године Центар је спровео 29 поступака повјере малољетне дјеце рођене у ванбрачним заједницама, а спроведено је и 46 поступака који се тичу регулисања начина одржавања личних односа дјеце и родитеља са којима не живе.

1. **Насиље у породици**

У току 2017. године запримљено је 98 обавјештења о насиљу у породици, и то од:полиције 65, жртава насиља у породици 13, васпитно-образовнихустанова 2, суд 4, тужилаштво 2 и оддругихлица 12. У току 2017.годинерегистрованоје 123 случаја насиља у породици.Истовремено је Центар за социјални рад полицији доставио 13 пријава насиља у породици.Најчешће жртве насиља су жене - у 91 случају, доксумушкарцижртве- у 7 случајева.

Према врсти насиља најчешће је присутна комбинација психичког и физичкогнасиља - у 44 случаја, сексуалнонасиље- 1 случај, угрожавањеспокојства-27.

Штосетичемалољетника, каожртаванасиља, регистрованоихје 54, одчегаје 21 дјечак и 33 дјевојчице (дјецасужртвенасиљакадасудиректноизложенанасиљукао и кадаиндиректноприсуствујусамојрадњинасиља). У највећем броју, ради се о дјеци основношколског узраста.

У току 2017. године 13 жртава насиља у породици збринутоје у сигурнукућуодчегасу 4 жене , а 9 малодобнадјеца, штоје у односунапредходнегодине у порасту.

1. **Разврставање дјеце и омладине са сметњама у развоју**

Првостепена стручна комисија за процјену потреба и усмјеравање дјеце и омладине са сметњама у развоју у току 2017. године запримила је 120 захтјева.

- лица са психичким поремећајима и обољењима - 5

* лица са тјелесним оштећењем и хроничним обољењем - 34
* лицасаоштећењемвида - 5
* лицасаоштећењемслуха - 1
* лица са оштећењем у говорно-гласовној комуникацији - 5
* лицасаинтелектуалнимоштећењем - 35
* лицасавишеструкимсметњама - 27
* лицабезоштећења у складусаПравилником - 8

У раду Стручне комисије ангажован је и један радник Центра који је координатор комисије.

1. **Малољетници у сукобу са законом**

У 2017. години Центар за социјални рад Бијељина регистровао је укупно 175 малољетника са различитим облицима девијантног понашања. Од тог броја, 75 малољетника је у сукобу са законом; 25 малољетника починило је кривична дјела (4 разбојништва, 8 крађа, 5 тешких крађа, 2 кривична дјела наношења лаких телесних повреда, 1 полно насиље, 2 кривична дјела насиља у породици, 1 напад на службено лице, 1 изазивање опште опасности и 1 угрожавање јавног саобраћаја); 50 малољетника извршило је прекршаје (23 прекршаја из Закона о јавном реду и миру и 27 прекршаја из Закона о безбједности саобраћаја).

Изречено је укупно 79 васпитних мјера и то: 33 судска укора, 1 условна осуда, 1 упућивање у малолетнички затвор, 5 појачаних надзора родитеља, 12 васпитних мјера појачаног надзора органа старатељства, 1 мјера упућивања у васпитно поправни дом и 18 наредби о непокретању поступка.

Упоређујући податке у односу на 2016. годину, може се констатовати да је број малолетника у сукобу са законом у 2017. години дупло већи у односу на наведени период 2016, када је регистровано 34 малолетника у сукобу са законом. Двоструко већи број је и дјеце са асоцијалним облицима понашања (од 42 колико их је било у 2016, евидентирано је преко 100 малољетника ).

У односу на претходне године, показатељи за 2017. годинуупозоравају да се проблем малољетничке делинквенције поново појављује са најразличитијом феноменолошком сликом.

У току 2017. године започеле су активности сарадње са школама на подручју Града Бијељина у оквиру пројекта,,Брига о деци - заједничка одговорност и обавеза,,. Овај пројекат реализује Републички педагошки завод уз подршку Министарства здравља и социјалне заштите, Министарства просвјете и културе, Министарства унутрашњих послова и Министарства управе и локалне самоуправе. Представник Центра за социјални рад стални је члан тима и заједно са другим члановима у оквиру школе ради на рјешавању конкретних проблема дјеце и омладине.

***Дневни центар за дјецу у ризику***

Дневни центар за дјецу у ризику наставио је са радом и у току 2017.године, продужавањем уговора са Алијансом Франко Бетоли за период од 2017-2019 године.

Број дјеце која су прошла/користила услуге Дневног центра за дјецу у ризику у току 2017. године је 75 дјеце из различитих категорија (дјеца са друштвено неприхватљивим понашањем/ склона скитњи, бјежању, непослушна дјеца, дјеца ометена породичним приликама, дјеца из породица које су оптерећене разводима бракова, дјеца са проблемима у васпитно образовном процесу/дјеца која тешко прате наставни процес, која бјеже са наставе, која непоштују ауторитет, која имају велики број неоправданих изостанака, дјеца под старатељством, дјеца из хранитељских породица, дјеца са проблемима у адаптацији на социјалну средину, дјеца са различитим проблемима личности итд).

У 2017. години у Дневном центру за дјецу у ризику остварено је:

* 3298 посјетаДневномцентруза дјецу
* 439 часоваподршке у учењу
* 175 различитихгрупнихкреативнихрадионица
* 48 групнихрадионицапсихоцијалнеподршке
* преко 450сатииндивидуалнихразговораса дјецом.

Сврха упућивања у Дневни центар за дјецу у ризику била је да се дјеци, кроз организоване и осмишљене програме, пружи подршка и унаприједи квалитет живота, како би се што боље интегрисали у ширу социјалну средину.

Активности које су се проводиле у Дневном центру за дјецу у ризику одвијале су се кроз:

- подршку у учењу за дјецу која имају проблем у савладавању наставног плана и програма, а која су предложена од стране школеи других институција а упућена су путем Центра за социјални рад;

- организовање индивидуалних и групних третмана са дјецом у ризику;

-организовање радно-окупационих, односно едукативних активности које подстичу развој нових знања и вјештина;

-организовање слободног времена у складу са потребама и интересовањем корисника, организовање пригодних културно-забавних садржаја у оквиру дневног боравка,спортских активности, уређења простора и сл;

-рад на подстицању сарадње међу институцијама.

У току 2017. године створени су услови за запошљавање радника у Дневном центру за дјецу у ризику и то дипломираног социјалног радника и радника на радноокупационим радионицама. Волонтери су дали значајан допринос раду у Дневном центру.

Настављена је сарадња са Основним школама са подручја Града Бијељина, Педагошким факултетом из Бијељине и Филозофским факултетом у Тузли, одсјек социјални рад, у оквиру које је 8 студената обавило студентску праксу.

1. **Остале активности**

Дио активности Центра био је посвећен пружањем различитих услуга из домента социјалног рада:

* у 176 случаја пружане су услуге душевним болесницима,
* у 63 случаја рађено је са алкохоличарима,
* у 212 случајева рађено је на рјешавању нарушених породичних односа,
* у преко 450случајева рађене су анамнезе, извјештаји и приједлози за потребе Казнено-поправних завода (при отпусту затвореника, одобравању допуста, посјетама и сл).

У току протекле године, Центар је пружио и низ других услуга из области социјалног рада (савјетодавне, правне, психолошке и др.). Евидентирано је око 3000случајева обраћања грађана, који су се из одређених разлога нашли у стању социјалне потребе и којима јепружен неки од облика, мјера или услуга социјалне заштите, а нису приказани у наведеним категоријама, јер се не могу сврстати у посебну категорију.

Стручни радници Центра за социјални рад Бијељина су и у току 2017. године просуствовали едукацијама и семинарима у циљу унапређења услуга из области социјалне заштите,као и постизању боље сарадње са сродним установама и невладиним организацијама.

Поред наведеног Центар је радио на изради анализа, извјештаја, мишљења како за потребе Центра тако и за потребе других институција и установа.

**Д – ПРАВА ИЗ ЗАКОНА О ДЈЕЧИЈОЈ ЗАШТИТИ**

Послови и задаци дјечије заштите организовани су као посебна цјелина.

Центар за социјални рад, путем Службе за послове дјечије заштите спроводи првостепени поступак за остваривање права из ове области а иста се реализују преко Јавне установе Фонд за дјечију заштиту Републике Срспке.

У складу са Законом о дјечијој заштити, додатак за дјецу у 2017. години користило је 2.883 дјеце из 2.041 породице.

Просјечан број дјеце која су остварила право на додатак у току 2017. године је:

* друго дијете -1.459
* треће дијете -774
* четврто дијете -156
* вулнерабилне групе дјеце -494

Висина дјечијег додатка на друго и четврто дијете износила је 35 КМ, за треће дијете 70 КМ, док је увећани дјечији додатак за вулнерабилне категорије дјеце износио 90 КМ. Новчани износи права на дјечији додатак у току 2017. године су непромјењени у односу на 2016. годину.

Матерински додатак (незапослене породиље) прималоје 511 породиља, а рефундацију плате за запослене породиље остварила су440 правна лица.

Извршена је и рефундација исплаћене нето плате за 9 запослених родитеља који су због посебних околности остварили право на рад од ½ радног времена.

Право на помоћ за опрему новорођенчета примиле су 737 породице за дјецу рођену у 2017. години и 139 породица за дјецу рођену у 2016. години.

Једнократну новчану помоћ за треће дијете примиле су 103 породице за дјецу рођену у 2017. години и 44 породице за дјецу рођену у 2016. години али је исплата била у 2017. години, а за четврто дијете 6 породица за дјецу рођену у 2017. години и 16 породица за дјецу рођену у 2016. години.

**ЗАКЉУЧАК:**

Запослени у Јавној установи Центар за социјални рад Бијељина обављају тежак, одговоран и сложен посао. Због недовољног броја запосленог кадра и материјалних средстава основна функција социјалне заштите, пружање услуга социјалног рада путем превентивног дјеловања према породици и појединцу, често је онемогућена, што представља професионални терет стручним радницима и усложњава проблематику у локалној заједници.

У вези са свим горе изнешеним предлажемо:

* Кадровскиојачати ЈУ ЦентарзасоцијалнирадБијељиназапошљавањемдипломиранихсоцијалнихрадника
* Завршетак радова на изградњи новог објекта Центра за соицјални рад са Дневним центром за дјецу са потешкоћама у развоју и пресељење у нову зграду
* Развијање нових услуга и модела подршке становништву
* Наставаксталногстручногоспособљавањастручнихрадника
* Наставак сарадње са привредним и другим субјектима у циљу помоћи и подршке социјално угроженом становништву.

ИЗВЈЕШТАЈ О ФИНАНСИЈСКОМ ПОСЛОВАЊУ У 2017.ГОДИНИ

Укупан буџет ЈУ Центра за социјални рад у 2017. години је износио 5.091.500,00 КМ што чини 9,53% од укупног буџета Града Бијељина.

Укупан планирани буџет на ПЈТ 0005300 ЈУ Центар за социјални рад износи 890.000,00 КМ, а на овој потрошачкој јединици трезора евидентирају се расходи за лична примања запослених, као и материјални трошкови, који су неопходни за нормално функционисање Центра.

Планирани буџет на ПЈТ 0005301Социјална заштита је у 2017. години износио 4.201.500,00 КМ, а на овој потрошачкој јединици трезора се евидентирају расходи по основу исплата основних и проширених права из Закона о социјалној заштити према корисницима ових услуга у Центру за социјални рад Бијељина.

*Остварени приходи*

У 2017. години Центар је остварио приходе у укупном износу од 1.603.317,18 КМ. Властити приходи износе 85.107,75 КМ и односе се на властите приходе Центра, приходе од текућих грантова, помоћи у натури од других правних лица, као и примитци по основу рефундације боловања. Остварени приходи на ПЈТ Социјална заштита износе 1.518.209,43 КМ и односе се на приходе од трансфера Министарства здравља и социјалне заштите Републике Српске за финансирање права на подршку у изједначавању могућности дјеце и омладине са сметњама у развоју у износу од 13.314,20 КМ и трансфери Министарства за суфинансирање права на новчану помоћ, додатка за помоћ и његу другог лица и здравствено осигурање у износу од 1.504.895,23 КМ.

*Расходи и издаци*

Укупни расходи у 2017. години износе 5.166.288,41 КМ. Расходи за лична примања запослених, расходи за материјалне трошкове пословања и расходи обрачунског карактера износе 951.860,83 КМ, док рахсоди на име дознака корисницима социјалне заштите износе 4.214.427,58 КМ.

Преглед остварених прихода и расхода по потрошачким јединицама трезора приказан је у табели 1.



*Табела 1.*

Слиједи детаљни преглед остварених расхода на рачуноводственом фонду 01 у односу на 2016. годину по потрошачким јединицама трезора Града Бијељина.

**А) ПЈТ 0005300 ЦЕНТАР ЗА СОЦИЈАЛНИ РАД**



**Б) ПЈТ 0005301 СОЦИЈАЛНА ЗАШТИТА**



**Образложење буџетских позиција:**

**А. ПЈТ 0005300 ЦЕНТАР ЗА СОЦИЈАЛНИ РАД**

* Лична примања

Издаци за лична примања у 2017.години износила су 798.879,84 КМ. У првој половини 2017. године два радника су отишла у пензију, а на њихова радна мјеста су примљени нови радници у децембру 2017. године. То је имало за резултат смањење издвајања за лична примања запослених у односу на 2016. годину за 0,56 %.Цјена рада у 2017. години је износила 110,00КМ. Висина накнада у 2017. години су износила: за регрес и зимницу су 80,00 КМ на мјесечном нивоу, док су издвајања накнаде за огрев износила 70,00 КМ. Топли оброк је износио 185,00 КМ. Сва издвајања за лична примања запослених су остала на нивоу из 2016. године.

* Материјални трошкови

Издаци за материјалне трошкове у 2017. години су се повећали у односу на 2016. годину. Евидентно је повећање расхода за набавку материјала, текуће одржавање и расхода за исплату накнада за рад Управног одбора Центра којима је Центар био у обавези да измири заостале накнаде по судским рјешењима. Такође је евидентно и повећање расхода за уговорене услуге на коме су евидентирани непланирани трошкови камата и судски трошкови.

**Б. ПЈТ 0005301 СОЦИЈАЛНА ЗАШТИТА**

У 2017. години на име трошкова социјалне заштите укупно је утрошено 4.214.427,58 КМ што је више за 1,91% у односу на 2016. годину. Разлог за повећање трошкова је евидентно повећање кориснка како основних тако и проширених права из Закона о социјалној заштити.

* Новчана помоћ

У 2017. години утрошено је 582.311,63 КМ намјењених за исплату права на новчану помоћ. Овим видом социјалне заштите обухваћено је 468 лица, односно 362 породице. Износ Новчане помоћи се кретао од 125,40 КМ за једночлано домаћинство до 250,80 КМ за домаћинство са 5 и више чланова. Министарство здравља и социјалне заштите учествује са 50 % у финансирању ове врсте социјалних давања. У структури корисника преовлађују једночлана домаћинства.

* Додатак за помоћ и његу другог лица

За додатак за помоћ и његу другог лица у 2017. години укупно је утрошено 2.244.894,30 КМ, што је више за 2,73% у односу на 2016. годину. Број корисника овог права се повећао у односу на 2016. годину за 3,05% односно на 1.620 кориснка. Износ Додатака за помоћ и његу другог лица у 2017. години је износио 83,60 КМ за кориснике 2. категорије, односно 167,20 КМ за кориснике 1. категорије. Министарство здравља и социјалне заштите учествује са половином потребних средстава у финансирању ове ставке.

* Једнократне новчане помоћи

Планирана средства за исплату Једнократних новчаних помоћи у 2017. години су износила 80.000,00 КМ и мања су у односу на планирана средства у 2016. години за 12,5 %. У 2017. години утрошено је 79.938,60 КМ. Укупно је за 788 лица исплаћено право на једнократну новчану помоћ иако је број поднешених захтјева био знатно већи.

* Домски смјештај

Планирана средства за трошкове домског смјештаја у 2017. години су износила 380.000,00 КМ. Због повећаног обима оваквог вида заштите наших корисника, ребалансом буџета у 2017. години су обезбјеђена додатна средства, те је буџет за смјештај корисника у домове износио 425.000,00 КМ. За трошкове домског смјештаја у 2017. години је утрошено 417.866,27 КМ. У домовима је у 2017. години било смјештено 52 лица.

* Породични смјештај

Планирана средства за породични смјештај у 2017. години износила су 82.000,00 КМ а утрошено је 78.497,19 КМ. Већина исплата хранитељским породицама врши се у готову на благајни Центра. У 2017. години 21 дјете је било смјештено у хранитељским породицама.

* Смјештај у властиту породицу

Планирана средства за исплату права смјештаја у властиту породицу су износила 204.000,00 КМ. За ово проширено право у 2017. години утрошено је 244.274,30 КМ. Разлог за повећану потрошњу средства намјењених за ово право је повећање издвајања према корисницима чија висина зависи од цјене смјештаја у установе социјалне заштите које прописује Министарство здравља и социјалне зраштите РС. Овим видом социјалне заштите обухваћено је 151 лице.

* Здравствено осигурање корисника

Планирана средства у 2017. години за здравствено осигурање корисника су износила 210.000,00 КМ. Утрошено је 194.834,09 КМ. Здравственим осигурањем обухваћено је 252 лица. Министарство здравља и социјалне заштите учествује са 50 % у финансирању ове ставке, за кориснике који су остварили право на здравствено осигурање по основу оствареног права на новчану помоћ и права на додатак за помоћ и његу другог лица.

* Трошкови отпреме упутница

За трошкове штампања и отпреме упутница у 2017. години утрошено је 52.660,19 КМ. Растом броја корисника расту и трошкови штампања и отпреме поштанских упутница и поред тога што значајан број корисника остварену накнаду прима путем текућих рачуна отворених код комерцијалних банака.

* Помоћ за огрев и одјећу

Овим правом су обухваћени сви корисници новчане помоћи. 349 лица је на име огрева добило у просјеку по 140,00 КМ. За ове намјене у 2017. години је утрошено 49.910,00 КМ.

Бијељина, април 2018. године

ОБРАЂИВАЧ ЈУ ЦЕНТАР ЗА СОЦИЈАЛНИ РАД

Б И Ј Е Љ И Н А